Sedertdien het hulle hoofsaaklik Psalms gesing, aangevul deur ander liedere wat uit die Bybel of die belydenisskrifte berym is.
Vrydagaand het die algemene sinode dié standpunt ingrypend verruim deur ook die deur te open vir ander Skrifgetroue liedere, mits dit eers deur die sinode goedgekeur is.
Saterdagoggend is ’n aantal sulke liedere uit die Liedboek van die Kerk vir goedkeuring aan die sinode voorgelê, nadat ’n stel riglyne vir die keuring van liedere aanvaar is.
Van die afgevaardigdes wat baie versigtig was dat dwaalleer of oneerbiedige musiek nie die kerk ingevoer word nie, het bedenkings oor van die liedere geopper.
Hy het gevoel die wysie van Lied 329 (“Want so lief het God die wêreld gehad”) klink te “hopperig” en die melodie van Lied 292 (“My enigste troos in lewe en dood”) is nie gewyd genoeg nie.